Geuti

Geuti (Sesbania grandiflora syn. Aeschynomene grandiflora) saboh jeunèh bak kayèë hana that manyang nyang rôh lam famili Fabaceae. Asaijih di Asia Seulatan ngön Asia Teunggara tapi jinoë ka meusipreuëk u mubagoë wilayah tropis.

Bak kayèe nyoe cabeuëngjih jareuëng ngon rata. Uramjih bak cöt ngon tarôk manyang bacut. Ônjih beuntuk lagèë sirép meuganda. Bungongjih teususôn meutumpôk, meukuta bungong putéh, lagèë keubambang khaih Faboideae. Bohjih meugantung lagèë kacang keulisa.

 Guna 
Bak geuti geungui sibagoë bak kayèë peucheuë/peureuluy rot atawa leuën. Ôn ngön bungongjih jeuët geutaguën keu gulè. Bungongjih biasajih geungui keu peucai. Kulét bak geuti meuguna keu ubat keumong pruët cut, ubat kayap ngön ubat kudé.

Nan-nan lam bahsa dairah laén di Indonesia nakeuh turi (Jawa), turi (Sunda), toroi (Madura), tuwi, suri (Mongondow), uliango (Gorontalo), gorgogua (Buol), kayu jawa (Baree, Makasar), ajutaluma (Bugis), palawu (Bima), tanunu (Sumba), gala-gala (Timor), tun (Ternate, Tidore).

 Hubong luwa 
 Bak geuti bak laman Warintek

Kawan:Bak kayèe